Пред боя
Ощ в зори събуди нас
на тръбата боен глас.

Беше спряло да вали,
но вред лазеха мъгли.

Зарад бой готови веч
таз държа ни вождът реч:

– „Братя от пет векове
са пред нази врагове.

Страшна на деди съдба
призовава ни на борба.

Участта си цяла нам
повери народът сам.

Неговий свещен завет
да изпълниме – напред!“

Громко барабан заби
и засвириха тръби.

Литнахме напред тогаз
мъртви падаха меж нас – 

на започнатия бой
първа жертва беше той.

Стихотворения на Стамен Панчев